text: CentreMBG | Ginecologia general
  Home Ginecologia Ginecologia general
  La ginecologia en l'etapa infantil estarà limitada als casos en què el pediatra consideri necessària la valoració per part del ginecòleg per problemes molt concrets (alteracions físiques diagnosticades en la infància, flux vaginal, alteracions mamàries, dolors abdominals…).
  Una altra etapa molt important en la vida d'una dona és l' ADOLESCÈNCIA, període de transició entre la infància i l'edat adulta; que es manifesta amb múltiples canvis, tant físics com psicològics. Podríem considerar que aquest període s'estén dels 10 als 19 anys.En la primera etapa de l'adolescència es produeix la PUBERTAT, quan s'inicien els canvis físics per un augment dels nivells de les hormones sexuals, com per exemple: augment del pèl al pubis i les aixelles, augment i desenvolupament de les mames, canvis a nivell de la pell, que es torna més greixosa, i augment de l'activitat de les glàndules sudorípares, i principalment l'aparició de la MENARQUIA (primera regla).
  Tots aquests canvis produeixen en l'adolescent uns trastorns psicològics i emocionals importants que hem de canalitzar correctament per evitar un problema d'autoestima i assegurar-nos una bona transició a l'edat adulta.
  Durant aquest període és important la visita al ginecòleg per explicar les possibles alteracions que es puguin presentar i que poden ser normals:: amenorrea (períodes sense regla), dismenorrea (dolor amb la regla), metrorràgies…; també és important informar sobre la sexualitat per tal d'evitar les infeccions de transmissió sexual i els embarassos.
  A partir del moment que l'adolescent comença a tenir relacions sexuals aconsellem que es faci la revisió ginecològica anualment.
  La ginecologia de l'edat adulta en el període fèrtil de la dona, és a dir el temps entre la Menarquia(aparició de la primera regla) i laMenopausia(desaparició de la regla). Durant tota aquesta època és aconsellable fer-se una revisió ginecològica anualque variarà en funció de cada dona i de la problemàtica que presenti; però en general consistirà en una exploració de les mames, una citologia cervical amb colposcòpia, , tacte vaginal i una ecografia ginecològica..
  En algunes ocasions es podran fer altres proves diagnòstiques o demanar estudis concrets, com analítiques, mamografies, urodinàmiques…
  No hem d'oblidar que el millor tractament del càncer ginecològic i altres patologies cròniques es basa en un diagnòstic precoç i les visites periòdiques al ginecòleg són la pedra angular de la prevenció.
  La menopausa és una etapa fisiològica normal de la dona que es caracteritza per la desaparició de la menstruació i de l'activitat ovàrica que s'estableix quan han transcorregut dotze mesos sense regla. Generalment es presenta al voltant dels 50 anys, però es pot donar a partir dels 42 anys. Si es desenvolupa abans es considera una MENOPAUSA PRECOÇ i normalment necessita tractament.
  La menopausa no té per què ser un problema per a la dona, però en ocasions els canvis fisiològics que es produeixen poden afectar la vida quotidiana i precisen tractament..
  Els canvis no tenen per què presentar-se en totes les dones, però el 80% els pateixen d'una manera temporal amb més o menys intensitat.
  Aquests són els més significatius:
  Fogots (més freqüent i precoç)
  Sequedat vaginal (en general de totes les mucoses i de la pell)
  Alteració del metabolisme (augment de pes).
  Moltes dones no necessitaran fer cap tractament durant la menopausa, o potser únicament un tractament específic per a un símptoma concret, però altres dones necessitaran un tractament global.
  Pautes dietètiques
  Cremes vaginals (hidratants o amb estrògens)
  Tractaments hormonals substitutius (pegats, cremes, comprimits orals, implants)
  I la novadora teràpia d'HORMONES BIOIDÈNTIQUES
  La menopausa no s'ha de considerar com un període de decadència de la dona,, sinó com una etapa més de la vida que precisa d'una adaptació i tractaments específics, si calen, per continuar gaudint d'una bona qualitat de vida.
  Durant la menopausa és molt important continuar fent-se les revisions ginecològiques anuals,, i consultar al ginecòleg tots els canvis i símptomes que es produeixin perquè et pugui aconsellar sobre els diferents tractaments.
  CLIMATERI O PERIMENOPAUSA
  És el temps de transició entre l'etapa fèrtil i no fèrtil de la dona, i es caracteritza pels canvis hormonals que provoca lareducció dels estrògens que comporta uns cicles irregulars amb sagnats molt variables.
  La durada és aproximadament de 10 anys i es divideix en dues etapes:
  Premenopausa: (període fins a l'última regla d'uns 3 a 5 anys). Durant aquest període cal anticoncepció per risc d'embaràs.
  Postmenopausa (període de 7 a 10 anys a partir de l'última regla).
  REVISIÓ GINECOLÓGICA
  Per a la majoria de dones la Revisió ginecològica (RG) (RG) constitueix l'única visita entre el ginecòleg i la pacient. Cal fer-la anualment i s'ha de començar un cop la dona comença a tenir relacions sexuals.
  Moltes dones consideren la RG una revisió anual i veuen el ginecòleg com el seu metge principal, per tant, és molt important que hi hagi una bona relació metge-pacient.
  La RG habitual consisteix en una exposició de les mames, realització de la citologia i colposcòpia cervical, un tacte vaginal bimanual i en la majoria dels casos d'una ecografia ginecològica..
  En determinades ocasions, segons el que s'hagi trobat o els comentaris de la pacient, pot ser necessari fer o sol·licitar altres proves ginecològiques (mamografia, urodinàmica, densitometria òssia, analítiques…)